Marikovská dolina

Marikovská dolina je dolina na severozápadnom Slovensku, v okrese Považská Bystrica. Nachádza sa v Javorníkoch, je dlhá  a prebieha v smere SZ-JV.

Dolinu vytvoril Marikovský potok, ktorého dolina začína pod hlavným hrebeňom pohoria, na južných svahoch Malého Javorníka (), postupne sa rozširuje a ústi pri obci Udiča, na severnom brehu vodnej nádrže Nosice.Javorníky – Púchov. Turistická mapa. 1 : 50 000. Harmanec: VKÚ, a. s., 1999.

Dolina sa nachádza v geomorfologickom  celku Javorníky s podcelkami: 
Vysoké Javorníky, časť Javornícka hornatina 
Nízke Javorníky, časti Javornícka brázda a Púchovská vrchovina

V doline leží 5 obcí:
 Horná Mariková
 Dolná Mariková
 Hatné
 Klieština (v bočnej dolinke potoka Radotiná)
 Udiča
Okrem nich je na svahoch roztrúsené veľké množstvo osád (kopaníc), ktoré prináležia do Javornícko-kysuckej oblasti rozptýleného osídlenia a do jej považskobystrickej podoblasti.

Dolinou prechádza cesta III. triedy, ktorá končí pod hrebeňom Javorníkov v osade Ráztoka. Horná časť územia Dolnej Marikovej (od odbočky k miestnej časti Kátlina) a celé územie obce Horná Mariková patria do oblasti CHKO Kysuce.

 Referencie 

 Iné projekty 

 Externé odkazy 
 Poloha na turistickej mape

Kategória:Doliny Javorníkov
Kategória:Geografia okresu Považská Bystrica